               EUROOPAN KOMISSIO
            Bryssel 13.8.2020
            COM(2020) 369 final
            2020/0172(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 33 02 03 01 – Yhtiöoikeus)
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva unionin lainsäädäntö osaksi ETA-sopimusta mahdollisimman pian sen antamisen jälkeen ja lisäksi mahdollistettava ETA:n EFTA-valtioiden osallistuminen ETA:n kannalta merkityksellisiin EU:n toimiin ja ohjelmiin.

                  Neuvoston päätösehdotuksen liitteenä olevalla ETA:n sekakomitean päätösluonnoksella muutetaan ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla. Tämä on tarpeen, jotta ETA:n EFTA-valtiot voivat osallistua Euroopan unionin yleisen talousarvion budjettikohdista rahoitettaviin unionin ohjelmiin ja toimiin. Tässä tapauksessa muuttamisen tarkoituksena on antaa ETA:n EFTA-valtioille (Norja, Islanti ja Liechtenstein) mahdollisuus osallistua unionin toimiin, jotka liittyvät varainhoitovuodeksi 2020 laadittuun Euroopan unionin yleiseen talousarvioon sisältyvään budjettikohtaan 33 02 03 01 ”Yhtiöoikeus”.

               •Yhdenmukaisuus muiden alaa koskevien politiikkojen säännösten kanssa

                  Liitteenä oleva sekakomitean päätösluonnos noudattaa täysin ETA-sopimuksen tavoitetta edistää sopimuspuolten välisten kaupallisten ja taloudellisten suhteiden jatkuvaa ja tasapainoista vahvistumista yhdenvertaisten kilpailun edellytysten pohjalta sekä samojen sääntöjen noudattamista yhdenmukaisen Euroopan talousalueen luomiseksi.

               •Yhdenmukaisuus unionin muiden politiikkojen kanssa

                  Sekakomitean päätös on myös yhdenmukainen unionin muiden politiikkojen kanssa, erityisesti koska sen tavoitteena on suojata EU:n sisämarkkinoiden yhtenäisyyttä.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Ehdotus perustuu SEUT-sopimuksen 114 artiklaan ja 218 artiklan 9 kohtaan. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  1
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               •Toissijaisuusperiaate (jaetun toimivallan osalta)

               Ehdotus on toissijaisuusperiaatteen mukainen seuraavasta syystä:

                  Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on varmistaa sisämarkkinoiden yhtenäisyys, vaan se voidaan vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti ehdotuksessa ei ylitetä sitä, mikä on tarpeen sen tavoitteen saavuttamiseksi eli sisämarkkinoiden yhtenäisyyden varmistamiseksi.

               •Toimintatavan valinta

                  ETA-sopimuksen 98 artiklan mukaisesti valittu säädöstyyppi on ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

                  Ei sovelleta.

               4.TALOUSARVIOVAIKUTUKSET

                  ETA:n EFTA-valtioiden on osallistuttava unionin talousarvion budjettikohdan 33 02 03 01 ”Yhtiöoikeus” rahoittamiseen. Tarkka määrä määritetään ETA-sopimuksen määräysten mukaisesti, kun tämä luonnos neuvoston päätökseksi on hyväksytty.

               5.LISÄTIEDOT

                  EU:n talousarviopolitiikan mukaisesti osallistuminen EU:n toimintaan on mahdollista vasta, kun vastaava rahoitusosuus on maksettu. ETA-sopimuksen pöytäkirjan 32 mukaisesti ETA:n EFTA-valtiot maksavat rahoitusosuutensa vuosittain viimeistään 31. elokuuta sen jälkeen, kun Euroopan komissio on vahvistanut rahoituspyynnön ja toimittanut sen ETA:n EFTA-valtioille viimeistään 15. elokuuta.

                  Sen vuoksi sekakomitean päätösluonnosta sovelletaan takautuvasti tammikuusta lähtien, jotta voitaisiin kattaa tammikuun ja elokuun välinen ajanjakso. ETA-sopimuksessa määrätty yhteistyön jatkuvuus varmistetaan tällä tavoin koko kalenterivuoden ajaksi.

                  Takautuva soveltaminen ei vaikuta asianomaisten henkilöiden oikeuksiin ja velvollisuuksiin, ja se noudattaa luottamuksensuojan periaatetta.

               2020/0172 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

                  (Budjettikohta 33 02 03 01 – Yhtiöoikeus)

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  2
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  3
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)ETA-sopimuksen pöytäkirjaan 31 sisältyy määräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)On aiheellista jatkaa ETA-sopimuksen sopimuspuolten välistä yhteistyötä yhtiöoikeutta koskevissa unionin toimissa, jotka rahoitetaan Euroopan unionin yleisestä talousarviosta.

               (5)Sen vuoksi ETA-sopimuksen pöytäkirjaa 31 olisi muutettava, jotta tätä laajennettua yhteistyötä voitaisiin tehdä 1 päivästä tammikuuta 2020.

               (6)ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EYVL L 305, 30.11.1994, s. 6–8.

                     (2)

                        EYVL L 305, 30.11.1994, s. 6–8.

                     (3)

                        EYVL L 1, 3.1.1994, s. 3.

    ---documentbreak---

               EUROOPAN KOMISSIO
            Bryssel 13.8.2020
            COM(2020) 369 final
            LIITE
            asiakirjaan
            Ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 33 02 03 01 – Yhtiöoikeus)

               LIITE

               ETA:N SEKAKOMITEAN PÄÄTÖS

               N:o […],

               annettu […],

               yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,

               sekä katsoo seuraavaa:

               (1)On aiheellista jatkaa ETA-sopimuksen sopimuspuolten yhteistyötä, jota ne tekevät unionin yleisestä talousarviosta rahoitettavissa yhtiöoikeutta koskevissa unionin toimissa.

               (2)Sen vuoksi ETA-sopimuksen pöytäkirjaa 31 olisi muutettava, jotta tätä laajennettua yhteistyötä voitaisiin tehdä 1 päivästä tammikuuta 2020,

               ON HYVÄKSYNYT TÄMÄN PÄÄTÖKSEN:

               1 artikla

               Korvataan ETA-sopimuksen pöytäkirjassa 31 olevan 7 artiklan 13 kohdassa ilmaisu ”ja 2019” ilmaisulla ”, 2019 ja 2020”.

               2 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty.

               Sitä sovelletaan 1 päivästä tammikuuta 2020.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean sihteerit


               EUROOPAN KOMISSIO
            Bryssel 13.8.2020
            COM(2020) 370 final
            2020/0173(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 02 04 77 03 – Puolustusalan tutkimusta koskeva valmistelutoimi)
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Neuvoston päätösehdotuksen liitteenä olevalla Euroopan talousalueen (ETA) sekakomitean päätösluonnoksella muutetaan ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla. Tämä on tarpeen, jotta ETA:n EFTA-valtiot voivat jatkaa osallistumista puolustusalan tutkimusta koskevaan unionin valmistelutoimeen, jäljempänä ’valmistelutoimi’, varainhoitovuonna 2020.

                  Koska Liechtenstein ja Islanti eivät ole ilmaisseet kiinnostustaan osallistua tähän valmistelutoimeen, ETA:n sekakomitean päätösluonnos koskee ainoastaan Norjaa.

               •Yhdenmukaisuus muiden alaa koskevien politiikkojen säännösten kanssa

               ETA-sopimuksen 78 artiklassa määrätään, että sopimuspuolet syventävät ja laajentavat yhteistyötään EU:n toiminnassa, joka liittyy tutkimustyöhön ja teknologiseen kehittämistyöhön. Komissio, joka rahoittaa tällä hetkellä yksinomaan siviili- tai kaksikäyttöteknologiaan liittyvää tutkimus- ja kehittämistoimintaa Horisontti 2020 -ohjelman kautta, pitää valmistelutoimea keskeisenä keinona testata EU:n talousarviosta rahoitettavan, puolustukseen liittyvän tutkimuksen lisäarvoa.

                  Norja osallistui valmistelutoimeen jo vuonna 2019. Lisäksi jo vuonna 2014 i) Norja teki yhteistyösopimuksen Euroopan puolustusviraston kanssa ja ii) puolustus- ja turvallisuusalan hankintoja koskeva direktiivi (2009/81/EY) otettiin osaksi ETA-sopimusta.

               •Yhdenmukaisuus unionin muiden politiikkojen kanssa

               Innovatiivisia teknologioita, tuotteita ja palveluja koskeva puolustusalan tutkimusyhteistyö on keskeisessä asemassa puolustusalan pitkän aikavälin kilpailukyvyn ja sitä kautta Euroopan strategisen riippumattomuuden turvaamisessa. Yhteistyö Norjan kanssa edistää sen vuoksi EU:n pyrkimyksiä tällä alalla.

                  Komissio toteaa, että valmistelutoimi on osa sisämarkkinoihin, teollisuuteen ja tutkimukseen liittyviä komission politiikkoja. Yhteistyön syventäminen tällä alalla vastaa näin ollen ETA-sopimuksen tavoitteita.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Ehdotuksen oikeusperustan muodostavat unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046
                  1
                58 artiklan 2 kohdan b alakohta, 110 artiklan 1 kohta ja 181 artikla yhdessä Euroopan unionin toiminnasta tehdyn sopimuksen 218 artiklan 9 kohdan ja Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  2
                1 artiklan 3 kohdan kanssa, jonka mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               •Toissijaisuusperiaate (jaetun toimivallan osalta)

               Ehdotus on toissijaisuusperiaatteen mukainen seuraavasta syystä:

                  Tämän ehdotuksen tavoitetta eli yhteistyön jatkamista puolustustutkimuksen alalla ETA:n EFTA-valtioiden kanssa osana niiden osallistumista EU:n talousarviosta rahoitettavaan valmistelutoimeen ei voida riittävällä tavalla saavuttaa jäsenvaltioiden toimin, vaan se voidaan tavoitteen vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti ehdotuksessa ei ylitetä sitä, mikä on tarpeen sen tavoitteen saavuttamiseksi eli yhteistyön syventämiseksi ja laajentamiseksi tutkimustyöhön ja teknologiseen kehittämistyöhön liittyvässä EU:n toiminnassa.

               •Toimintatavan valinta

                  Valittu säädöstyyppi on ETA-sopimuksen 98 artiklan mukaisesti ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               Ei sovelleta.

               4.TALOUSARVIOVAIKUTUKSET

                  Norja maksaa rahoitusosuuden budjettikohtaan 02 04 77 03: ”Valmistelutoimi – Puolustusalan tutkimus”. Tarkka määrä määritetään, kun tämä neuvoston päätös on hyväksytty.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

               EU:n talousarviopolitiikan mukaisesti osallistuminen EU:n toimintaan on mahdollista vasta, kun vastaava rahoitusosuus on maksettu. Maksu voidaan suorittaa heti sen jälkeen kun tämä luonnos neuvoston päätökseksi on hyväksytty ja kun Euroopan komissio on vahvistanut rahoituspyynnön ja toimittanut sen ETA:n EFTA-valtioille.

               Sen vuoksi sekakomitean päätösluonnosta sovelletaan takautuvasti tammikuusta 2020 lähtien, jotta voitaisiin kattaa tammikuun 2020 ja asianomaisen maksun vastaanottamisen välinen ajanjakso.

                  Takautuva soveltaminen ei vaikuta asianomaisten henkilöiden oikeuksiin ja velvollisuuksiin, ja se noudattaa luottamuksensuojan periaatetta.

               2020/0173 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

                  (Budjettikohta 02 04 77 03 – Puolustusalan tutkimusta koskeva valmistelutoimi)

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046
                  4
                ja erityisesti sen 58 artiklan 2 kohdan b alakohdan, 110 artiklan 1 kohdan ja 181 artiklan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  5
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)ETA-sopimuksen pöytäkirjaan 31 sisältyy määräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)EFTA-valtiot osallistuvat edelleen unionin toimiin, jotka liittyvät varainhoitovuodeksi 2020 laadittuun Euroopan unionin yleiseen talousarvioon sisältyvään budjettikohtaan 02 04 77 03 (Puolustusalan tutkimusta koskeva valmistelutoimi) .

               (5)ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin jatkaa 1 päivästä tammikuuta 2020.

               (6)ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 193, 30.7.2018, s. 1.

                     (2)

                        EYVL L 305, 30.11.1994, s. 6–8.

                     (3)

                        EYVL L 305, 30.11.1994, s. 6–8.

                     (4)

                        EUVL L 193, 30.7.2018, s. 1.

                     (5)

                        EYVL L 1, 3.1.1994, s. 3.

    ---documentbreak---

               EUROOPAN KOMISSIO
            Bryssel 13.8.2020
            COM(2020) 370 final
            LIITE
            asiakirjaan
            Ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 02 04 77 03 – Puolustusalan tutkimusta koskeva valmistelutoimi)

               LIITE

               ETA:N SEKAKOMITEAN PÄÄTÖS

               N:o […],

               annettu […],

               yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,

               sekä katsoo seuraavaa:

               (1)On aiheellista jatkaa ETA-sopimuksen sopimuspuolten yhteistyötä, jota ne tekevät unionin yleisestä talousarviosta rahoitettavissa puolustusalan tutkimusta koskevan valmistelutoimen unionin toimissa.

               (2)Sen vuoksi ETA-sopimuksen pöytäkirjaa 31 olisi muutettava, jotta tätä laajennettua yhteistyötä voitaisiin tehdä 1 päivästä tammikuuta 2020,

               ON HYVÄKSYNYT TÄMÄN PÄÄTÖKSEN:

               1 artikla

               Korvataan ETA-sopimuksen pöytäkirjassa 31 olevan 1 artiklan 13 kohdan a alakohdassa ilmaisu ”ja 2019” ilmaisulla ”, 2019 ja 2020”.

               2 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty
                  1*.

               Sitä sovelletaan 1 päivästä tammikuuta 2020.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean sihteerit

                     (1)
                  *
                        [Valtiosäännön asettamista vaatimuksista ei ole ilmoitettu.]


               EUROOPAN KOMISSIO
            Bryssel 13.8.2020
            COM(2020) 366 final
            2020/0169(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (budjettikohta 04 03 01 03 – Sosiaaliturva)
            (ETA: n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva unionin lainsäädäntö osaksi ETA-sopimusta mahdollisimman pian sen antamisen jälkeen ja lisäksi mahdollistettava ETA:n EFTA-valtioiden osallistuminen ETA:n kannalta merkityksellisiin EU:n toimiin ja ohjelmiin.

                  Neuvoston päätösehdotuksen liitteenä olevalla ETA:n sekakomitean päätösluonnoksella muutetaan ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla. Tämä on tarpeen, jotta ETA:n EFTA-valtiot voivat osallistua Euroopan unionin yleisen talousarvion budjettikohdista rahoitettaviin unionin ohjelmiin ja toimiin. Tässä tapauksessa muuttamisen tarkoituksena on antaa ETA:n EFTA-valtioille (Norja, Islanti ja Liechtenstein) mahdollisuus osallistua unionin toimiin, jotka koskevat työntekijöiden vapaata liikkuvuutta, sosiaaliturvajärjestelmien yhteensovittamista ja toimenpiteitä siirtolaisten, myös kolmansista maista tulevien siirtolaisten, hyväksi ja sisältyvät budjettikohtaan 04 03 01 03. Kyseiset toimet on otettu varainhoitovuodeksi 2020 laadittuun Euroopan unionin yleiseen talousarvioon.

               •Yhdenmukaisuus muiden alaa koskevien politiikkojen säännösten kanssa

                  Liitteenä oleva sekakomitean päätösluonnos noudattaa täysin ETA-sopimuksen tavoitetta edistää sopimuspuolten välisten kaupallisten ja taloudellisten suhteiden jatkuvaa ja tasapainoista vahvistumista yhdenvertaisten kilpailun edellytysten pohjalta sekä samojen sääntöjen noudattamista yhdenmukaisen Euroopan talousalueen luomiseksi.

               •Yhdenmukaisuus unionin muiden politiikkojen kanssa

                  Sekakomitean päätös on myös yhdenmukainen unionin muiden politiikkojen kanssa, erityisesti koska sen tavoitteena on suojata EU:n sisämarkkinoiden yhtenäisyyttä.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Ehdotus perustuu 46 ja 48 artiklaan sekä 218 artiklan 9 kohtaan. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                     1
                   1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               •Toissijaisuusperiaate (jaetun toimivallan osalta)

                  Ehdotus on toissijaisuusperiaatteen mukainen seuraavasta syystä:

                  Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on varmistaa sisämarkkinoiden yhtenäisyys, vaan se voidaan vaikutusten vuoksi saavuttaa paremmin unionin tasolla.

               •Suhteellisuusperiaate

                  Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen sen tavoitteiden saavuttamiseksi.

               •Toimintatavan valinta

                  Valittu säädöstyyppi on ETA-sopimuksen 98 artiklan mukaisesti ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

                  Ei sovelleta.

               4.TALOUSARVIOVAIKUTUKSET

                  ETA:n EFTA-valtiot osoittavat rahoitusosuuden budjettikohtaan 04 03 01 03 ”Työntekijöiden vapaa liikkuvuus, sosiaaliturvajärjestelmien yhteensovittaminen ja toimenpiteet siirtolaisten, myös kolmansista maista tulevien siirtolaisten, hyväksi”. Tarkka määrä määritetään ETA-sopimuksen määräysten mukaisesti, kun tämä luonnos neuvoston päätökseksi on hyväksytty.

               5.LISÄTIEDOT

               EU:n talousarviopolitiikan mukaisesti osallistuminen EU:n toimintaan on mahdollista vasta, kun vastaava rahoitusosuus on maksettu. ETA-sopimuksen pöytäkirjan 32 mukaisesti ETA:n EFTA-valtiot maksavat rahoitusosuutensa vuosittain viimeistään 31. elokuuta sen jälkeen, kun Euroopan komissio on vahvistanut rahoituspyynnön ja toimittanut sen ETA:n EFTA-valtioille viimeistään 15. elokuuta.

               Sen vuoksi sekakomitean päätösluonnosta sovelletaan takautuvasti tammikuusta lähtien, jotta voitaisiin kattaa tammikuun ja elokuun välinen ajanjakso. ETA-sopimuksessa määrätty yhteistyön jatkuvuus varmistetaan tällä tavoin koko kalenterivuoden ajaksi.

                  Takautuva soveltaminen ei vaikuta asianomaisten henkilöiden oikeuksiin ja velvollisuuksiin, ja se on luottamuksensuojan periaatteen mukainen.

               2020/0169 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

                  (budjettikohta 04 03 01 03 – Sosiaaliturva)

               (ETA: n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 46 ja 48 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  2
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  3
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)ETA-sopimuksen pöytäkirjaan 31 sisältyy erityismääräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)On aiheellista jatkaa ETA-sopimuksen sopimuspuolten välistä yhteistyötä Euroopan unionin yleisestä talousarviosta rahoitettavissa unionin toimissa, jotka koskevat työntekijöiden vapaata liikkuvuutta, sosiaaliturvajärjestelmien yhteensovittamista ja toimenpiteitä siirtolaisten, myös kolmansista maista tulevien siirtolaisten, hyväksi.

               (5)ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin jatkaa 31 päivän joulukuuta 2019 jälkeen.

               (6)Unionin kannan ETA:n sekakomiteassa olisi sen vuoksi perustuttava tähän liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EYVLOJ L 305, 30.11.1994, s. 6–8.

                     (2)

                        EYVL L 305, 30.11.1994, s. 6.

                     (3)

                        EYVL L 1, 3.1.1994, s. 3.

    ---documentbreak---

               EUROOPAN KOMISSIO
            Bryssel 13.8.2020
            COM(2020) 366 final
            LIITE
            asiakirjaan
            Ehdotus NEUVOSTON PÄÄTÖKSEKSI
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen  (budjettikohta 04 03 01 03 – Sosiaaliturva)

               LIITE

               ETA:N SEKAKOMITEAN PÄÄTÖS

               N:o [...],

               annettu [...],

               yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

               ETA:n SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan, sekä katsoo seuraavaa:

               sekä katsoo seuraavaa:

               (1)On aiheellista jatkaa ETA-sopimuksen sopimuspuolten yhteistyötä unionin yleisestä talousarviosta rahoitettavissa unionin toimissa, jotka koskevat työntekijöiden vapaata liikkuvuutta, sosiaaliturvajärjestelmien yhteensovittamista ja toimenpiteitä siirtolaisten, myös kolmansista maista tulevien siirtolaisten, hyväksi.

               (2)Sen vuoksi ETA-sopimuksen pöytäkirjaa 31 olisi muutettava, jotta tätä laajennettua yhteistyötä voitaisiin tehdä 1 päivästä tammikuuta 2020,

               ON HYVÄKSYNYT TÄMÄN PÄÄTÖKSEN:

               1 artikla

               Korvataan ETA-sopimuksen pöytäkirjassa 31 olevan 5 artiklan 5 ja 13 kohdassa ilmaisu ”ja 2019” ilmaisulla ”, 2019 ja 2020”.

               2 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty.

               Sitä sovelletaan 1 päivästä tammikuuta 2020.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean

                  sihteerit


               EUROOPAN KOMISSIO
            Bryssel 13.8.2020
            COM(2020) 374 final
            2020/0175(NLE)
            Ehdotus
            NEUVOSTON PÄÄTÖS
            Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa Euroopan unionin puolesta otettavasta kannasta kyseisen kauppakomitean ja erityiskomiteoiden työjärjestysten vahvistamiseen

               PERUSTELUT

               1.Ehdotuksen kohde

               Tämä ehdotus koskee päätöstä Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa unionin puolesta otettavan kannan vahvistamisesta, silloin kun kyseinen komitea päättää työjärjestyksestään ja erityiskomiteoiden työjärjestyksistä.

               2.Ehdotuksen tausta

               2.1.Euroopan yhteisön ja Tyynenmeren valtioiden välinen väliaikainen kumppanuussopimus

               EU allekirjoitti 30. heinäkuuta 2009 väliaikaisen kumppanuussopimuksen
                  1
               , jossa vahvistetaan Euroopan yhteisön ja Tyynenmeren valtioiden välisen talouskumppanuussopimuksen puitteet, jäljempänä ’sopimus’.

               Papua-Uusi-Guinea on soveltanut sopimusta väliaikaisesti 20. joulukuuta 2009 alkaen, Fidži 28. heinäkuuta 2014 alkaen, Samoa 31. joulukuuta 2018 alkaen ja Salomonsaaret 17. toukokuuta 2020 alkaen.

               Sopimuksen tavoitteena on

               (a)antaa Tyynenmeren valtioille mahdollisuus hyötyä EU:n tarjoamasta paremmasta markkinoillepääsystä;

               (b)edistää Tyynenmeren valtioiden kestävää kehitystä ja asteittaista yhdentymistä maailmantalouteen

               (c)perustaa osapuolten välille niiden yhteiseen etuun perustuva vapaakauppa-alue vapauttamalla kauppaa asteittain tavalla, joka on yhteensopiva sovellettavien WTO-sääntöjen sekä epäsymmetrian periaatteen kanssa ottaen huomioon Tyynenmeren valtioiden erityistarpeet ja kapasiteettirajoitukset sitoumusten tasojen ja ajoituksen osalta

               (d)luoda soveltuvat riitojenratkaisujärjestelyt; ja

               (e)luoda soveltuvat institutionaaliset järjestelyt.

               2.2.EU:n ja Tyynenmeren valtioiden kauppakomitea

               Kauppakomitea koostuu EU:n ja Tyynenmeren valtioiden (Fidži, Papua-Uusi-Guinea, Samoa ja Salomonsaaret) edustajista. Kauppakomitea vahvistaa oman työjärjestyksensä, ja sen puheenjohtajina toimivat EU:n edustaja ja Tyynenmeren valtioiden edustaja. Puheenjohtajat vuorottelevat kokousten puheenjohtajan tehtävissä. Kokouksen puheenjohtajaa pidetään sopimusta sovellettaessa ”puheenjohtajana toimivana” henkilönä, kunnes seuraava kokous aloitetaan ja toinen osapuoli ottaa hoitaakseen puheenjohtajana toimimisen.

               Kauppakomitea käsittelee kaikkia kysymyksiä, jotka ovat sopimuksen täytäntöönpanon kannalta tarpeellisia. Hoitaessaan tehtäviään kauppakomitea voi a) perustaa ja valvoa erityiskomiteoita tai -elimiä, jotka voivat olla tarpeen tämän sopimuksen täytäntöön panemiseksi, b) kokoontua milloin tahansa osapuolten sopimana ajankohtana, c) tarkastella kaikkia tämän sopimuksen mukaisesti esille tulleita kysymyksiä ja toteuttaa tarvittavat toimenpiteet tehtäviään hoitaessaan, ja d) tehdä päätöksiä tai antaa suosituksia sopimuksessa määrätyissä tapauksissa.

               EU:n ja Tyynenmeren valtioiden kauppakomitea siirtää erityisen täytäntöönpano- ja päätöksentekovallan erityiskomiteoille, erityisesti tulliyhteistyön ja alkuperäsääntöjen erityiskomitealle, sopimuksen asiaan liittyvien määräysten mukaisesti.

               2.3.Suunniteltu EU:n ja Tyynenmeren valtioiden kauppakomitean säädös

               Vuoden 2020 viimeisellä neljänneksellä EU:n ja Tyynenmeren valtioiden kauppakomitean on määrä hyväksyä kahdeksannessa kokouksessaan päätös, jossa vahvistetaan EU:n ja Tyynenmeren valtioiden kauppakomitean ja erityiskomiteoiden työjärjestykset, jäljempänä ’suunniteltu säädös’.

               Suunnitellun säädöksen tarkoituksena on sopimuksen määräysten mukaisesti (68 artikla) vahvistaa osapuolia sitovat säännöt, jotka koskevat EU:n ja Tyynenmeren valtioiden kauppakomitean ja siihen liittyvien alarakenteiden organisaatiota ja toimintaa.

               3.Unionin puolesta otettava kanta

               Sopimuksen 68 artiklan nojalla EU:n ja Tyynenmeren valtioiden kauppakomitea vahvistaa oman työjärjestyksensä.

               Ehdotetulla neuvoston päätöksellä vahvistetaan unionin puolesta otettava kanta EU:n ja Tyynenmeren valtioiden kauppakomitean ja erityiskomiteoiden työjärjestyksen hyväksymiseen. Näin täytetään väliaikaisen sopimuksen määräysten mukaiset EU:n velvoitteet.

               Kyseinen kanta perustuu EU:n ja Tyynenmeren valtioiden kauppakomitean päätösluonnokseen, joka on liitetty ehdotukseen neuvoston päätökseksi. EU:n ja Tyynenmeren valtioiden kauppakomitean päätöksen liitteessä vahvistetaan vaatimukset, jotka koskevat EU:n ja Tyynenmeren valtioiden kauppakomitean roolia ja nimeä, kokoonpanoa ja puheenjohtajaa, sihteeristöä, kokouksia, valtuuskuntia, asiakirjoja, kirjeenvaihtoa, kokousten esityslistoja, asiantuntijoiden kutsumista, pöytäkirjoja, päätöksiä ja suosituksia, avoimuutta, työkieliä, kuluja, erityiskomiteoita tai -elimiä sekä työjärjestykseen tehtäviä muutoksia.

               4.Oikeusperusta

               4.1.Menettelyllinen oikeusperusta

               4.1.1.
                     Periaatteet

               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.

               4.1.2.
                     Soveltaminen käsiteltävänä olevassa asiassa

               Kauppakomitea on talouskumppanuussopimuksella perustettu elin.

               Säädös, joka EU:n ja Tyynenmeren valtioiden kauppakomitean on määrä antaa, on säädös, jolla on oikeusvaikutuksia. Suunnitellusta säädöksestä tulee sitova kansainvälisen lainsäädännön nojalla sopimuksen 68 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.
                     Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.
                     Soveltaminen käsiteltävänä olevassa asiassa

               Sopimuksen tekemisestä 15. helmikuuta 2011 tehdyn EU:n päätöksen aineellinen oikeusperusta on SEUT-sopimuksen 207 artikla. Lisäksi suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan. Suunnitellun säädöksen asiasisältö koskee alaa, jolla unionilla on yksinomainen ulkoinen toimivalta SEUT-sopimuksen 3 artiklan 2 kohdan mukaisesti.

               Sen vuoksi ehdotetun päätöksen aineellinen oikeusperusta on SEUT-sopimuksen 207 artiklan 4 kohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska EU:n ja Tyynenmeren valtioiden kauppakomitean säädös panee täytäntöön talouskumppanuussopimuksen, on aiheellista julkaista säädös Euroopan unionin virallisessa lehdessä sen jälkeen kun se on hyväksytty.

               2020/0175 (NLE)

               Ehdotus

               NEUVOSTON PÄÄTÖS

               Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa Euroopan unionin puolesta otettavasta kannasta kyseisen kauppakomitean ja erityiskomiteoiden työjärjestysten vahvistamiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               1)Unioni allekirjoitti 30 päivänä heinäkuuta 2009 väliaikaisen kumppanuussopimuksen, jossa vahvistetaan Euroopan yhteisön ja Tyynenmeren valtioiden välisen talouskumppanuussopimuksen puitteet, jäljempänä ’sopimus’,  puitteet
                  2
               . Papua-Uusi-Guinea on soveltanut sopimusta väliaikaisesti 20 päivästä joulukuuta 2009, Fidži 28 päivästä heinäkuuta 2014, Samoa 31 päivästä joulukuuta 2018 ja Salomonsaaret 17 päivästä toukokuuta 2020 alkaen.

               2)Sopimuksen 68 artiklalla perustetaan EU:n ja Tyynenmeren valtioiden kauppakomitea, joka käsittelee kaikkia sopimuksen täytäntöönpanon kannalta tarpeellisia kysymyksiä.

               3)Sopimuksen 68 artiklassa määrätään, että EU:n ja Tyynenmeren valtioiden kauppakomitea vahvistaa oman työjärjestyksensä ja siirtää erityisen täytäntöönpano- ja päätöksentekovallan erityiskomiteoille sopimuksen asiaan liittyvien määräysten mukaisesti.

               4)EU:n ja Tyynenmeren valtioiden kauppakomitea hyväksyy kahdeksannessa kokouksessaan työjärjestyksensä ja erityiskomiteoiden työjärjestykset.

               5)Euroopan unionin olisi määritettävä kantansa mainitun työjärjestyksen hyväksymiseen,

               ON HYVÄKSYNYT TÄMÄN PÄÄTÖKSEN:

               1 artikla

               EU:n ja Tyynenmeren valtioiden kauppakomitean kahdeksannessa kokouksessa unionin puolesta otettava kanta EU:n ja Tyynenmeren valtioiden kauppakomitean ja erityiskomiteoiden työjärjestyksiin perustuu tähän päätökseen liitettyyn luonnokseen EU:n ja Tyynenmeren valtioiden kauppakomitean päätökseksi.

               2 artikla

               Kun EU:n ja Tyynenmeren valtioiden kauppakomitean päätös on hyväksytty, se julkaistaan Euroopan unionin virallisessa lehdessä.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös, tehty 13 päivänä heinäkuuta 2009, Euroopan yhteisön ja Tyynenmeren valtioiden välisen väliaikaisen kumppanuussopimuksen allekirjoittamisesta ja väliaikaisesta soveltamisesta (EUVL L 272, 16.10.2009, s. 1).

                     (2)

                        EUVL L 272, 16.10.2009, s. 1.

    ---documentbreak---

               EUROOPAN KOMISSIO
            Bryssel 13.8.2020
            COM(2020) 374 final
            LIITE
            asiakirjaan
            Ehdotus neuvoston päätökseksi
            Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa Euroopan unionin puolesta otettavasta kannasta kyseisen kauppakomitean ja erityiskomiteoiden työjärjestysten vahvistamiseen

               LUONNOS

               EUROOPAN YHTEISÖN JA TYYNENMEREN VALTIOIDEN VÄLISELLÄ VÄLIAIKAISELLA KUMPPANUUSSOPIMUKSELLA PERUSTETUN KAUPPAKOMITEAN PÄÄTÖS N:o XX/2020,

               tehty...,

               EU:n ja Tyynenmeren valtioiden kauppakomitean ja erityiskomiteoiden työjärjestysten hyväksymisestä

               EU:N JA TYYNENMEREN VALTIOIDEN KAUPPAKOMITEA, JOKA

               ottaa huomioon Lontoossa 30 päivänä heinäkuuta 2009 allekirjoitetun Euroopan unionin ja Tyynenmeren valtioiden välisen väliaikaisen kumppanuussopimuksen
                  1
               , jossa vahvistetaan talouskumppanuussopimuksen puitteet, jäljempänä ’sopimus’, ja erityisesti sen 68 artiklan,

               sekä katsoo seuraavaa:

               (1)Sopimuksen 68 artiklalla perustetaan EU:n ja Tyynenmeren valtioiden kauppakomitea ja säädetään, että EU:n ja Tyynenmeren valtioiden kauppakomitea vahvistaa oman työjärjestyksensä.

               (2)Sopimuksen 68 artiklassa määrätään lisäksi, että EU:n ja Tyynenmeren valtioiden kauppakomitea siirtää erityisen täytäntöönpano- ja päätöksentekovallan erityiskomiteoille sopimuksen asiaan kuuluvien määräysten mukaisesti.

               ON PÄÄTTÄNYT SEURAAVAA:

               Vahvistetaan liitteenä olevat EU:n ja Tyynenmeren valtioiden kauppakomitean sekä erityiskomiteoiden työjärjestykset.

               Tehty ...

                           EU:n ja Tyynenmeren valtioiden kauppakomitean puolesta

                        Unionin puolesta

                        Tyynenmeren valtioiden puolesta

               Liite

               Euroopan yhteisön ja Tyynenmeren valtioiden väliaikaisen kumppanuussopimuksen 68 artiklalla perustetun

               EU:N JA TYYNENMEREN VALTIOIDEN KAUPPAKOMITEAN TYÖJÄRJESTYS

               1 artikla

               EU:n ja Tyynenmeren valtioiden kauppakomitean rooli ja nimi

               1.Euroopan yhteisön ja Tyynenmeren valtioiden väliaikaisen kumppaanuussopimuksen, jäljempänä ’sopimus’, 68 artiklalla perustetun komitean vastuulla ovat kaikki sopimuksen 68 artiklassa tarkoitetut asiat.

               2.Edellä mainitusta komiteasta käytetään komitean asiakirjoissa, mukaan lukien päätökset ja suositukset, nimitystä ”EU:n ja Tyynenmeren valtioiden kauppakomitea”.

               2 artikla

               Kokoonpano ja puheenjohtajuus

               1.Sopimuksen 68 artiklan 1 kohdan mukaisesti EU:n ja Tyynenmeren kauppakomitea koostuu Euroopan unionin ja Tyynenmeren valtioiden edustajista.

               2.Osapuolten edustajat ovat yleensä korkean virkamiestason edustajia, mutta poikkeuksellisesti ministeritason edustajia, jos molemmat osapuolet ovat yksimielisiä siitä, että olosuhteet sitä edellyttävät.

               3.EU:n ja Tyynenmeren valtioiden kauppakomitean puheenjohtajina ministeritasolla toimivat kaupasta vastaava Euroopan komission jäsen ja jonkin Tyynenmeren valtion ministeritason edustaja tai heidän nimeämänsä henkilöt. Tyynenmeren valtiot hoitavat tätä tehtävää vuorotellen, ja vuoro vaihtuu aakkosjärjestyksessä 12 kuukauden välein. Ensimmäinen puheenjohtajakausi alkaa EU:n ja Tyynenmeren valtioiden kauppakomitean työjärjestyksen hyväksymisestä ja päättyy seuraavan vuoden joulukuun 31 päivänä.

               4.EU:n ja Tyynenmeren valtioiden kauppakomitean puheenjohtajina korkeiden virkamiesten tasolla toimivat Euroopan unionin edustajana toimiva Euroopan komission korkea virkamies ja Tyynenmeren valtioita edustavan valtion korkea virkamies. Tyynenmeren valtiot hoitavat tätä tehtävää vuorotellen, ja vuoro vaihtuu aakkosjärjestyksessä 12 kuukauden välein. Ensimmäinen puheenjohtajakausi alkaa EU:n ja Tyynenmeren valtioiden kauppakomitean työjärjestyksen hyväksymisestä ja päättyy seuraavan vuoden joulukuun 31 päivänä.

               5.Kummankin osapuolen puheenjohtajalla on tarvittavat valtuudet edustaa omaa osapuoltaan.

               6.Kumpikin osapuoli ilmoittaa toiselle osapuolelle EU:n ja Tyynenmeren valtioiden kauppakomitean puheenjohtajuudesta kyseisen osapuolen osalta vastaavan korkean virkamiehen nimen, aseman ja yhteystiedot. Tällä korkealla virkamiehellä katsotaan olevan valtuutus edustaa osapuolta siihen päivään saakka, jona osapuoli ilmoittaa toiselle osapuolelle uudesta puheenjohtajasta.

               3 artikla

               Sihteeristö

               1.Yksi Euroopan komission ja yksi Tyynenmeren valtioiden virkamies muodostavat yhdessä EU:n ja Tyynenmeren valtioiden kauppakomitean sihteeristön. Tyynenmeren valtiot hoitavat tätä tehtävää vuorotellen, ja vuoro kiertää aakkosjärjestyksessä 12 kuukauden välein. Ensimmäinen kausi alkaa EU:n ja Tyynenmeren valtioiden kauppakomitean työjärjestyksen hyväksymisestä ja päättyy seuraavan vuoden joulukuun 31 päivänä.

               2.Kumpikin osapuoli ilmoittaa toiselle osapuolelle EU:n ja Tyynenmeren valtioiden kauppakomitean sihteerin tehtävistä kyseisen osapuolen osalta vastaavan korkean virkamiehen nimen, aseman ja yhteystiedot. Tämän korkean virkamiehen katsotaan toimivan osapuolen nimeämänä sihteerinä siihen päivään saakka, jona osapuoli ilmoittaa toiselle osapuolelle uudesta sihteeristä.

               4 artikla

               Kokoukset

               1.EU:n ja Tyynenmeren valtioiden kauppakomitea kokoontuu kerran vuodessa, jolleivat puheenjohtajat toisin päätä, tai kiireellisissä tapauksissa jommankumman osapuolen pyynnöstä.

               2.Kokoukset pidetään sovittuna päivänä ja kellonaikana vuorotellen Brysselissä ja kiertävästi jonkin Tyynenmeren valtion pääkaupungissa, jolleivat puheenjohtajat toisin sovi.

               3.Kokousta isännöivän osapuolen puheenjohtajana toimiva henkilö kutsuu kokouksen koolle.

               4.Kokous voidaan järjestää kasvokkain tai video- tai teleneuvottelun avulla.

               5.Valtiot, jotka ovat virallisesti ilmaisseet aikomuksensa liittyä sopimukseen, voivat osallistua kokouksiin tarkkailijoina, jos osapuolet niin sopivat.

               5 artikla

               Valtuuskunnat

               EU:n ja Tyynenmeren valtioiden kauppakomitean kunkin osapuolen sihteeri ilmoittaa 30 päivää ennen kokousta toisen osapuolen sihteerille tapauksen mukaan Euroopan unionin tai Tyynenmeren valtioiden valtuuskunnan aiotun kokoonpanon. Ilmoituksessa mainitaan valtuuskunnan kunkin jäsenen nimi ja tehtävä.

               6 artikla

               Asiakirjat

               Jos asioiden käsittely EU:n ja Tyynenmeren valtioiden kauppakomiteassa perustuu niitä tukeviin asiakirjoihin, kauppakomitean sihteeristö numeroi ja jakaa kyseiset asiakirjat EU:n ja Tyynenmeren valtioiden kauppakomitean asiakirjoina.

               7 artikla

               Kirjeenvaihto

               1.Kaikki EU:n ja Tyynenmeren valtioiden kauppakomitealle osoitettu kirjeenvaihto ohjataan sihteerille.

               2.Sihteeri jakaa EU:n ja Tyynenmeren valtioiden kauppakomitean kirjeenvaihdon osapuolille.

               8 artikla

               Kokousten esityslistat

               1.EU:n ja Tyynenmeren valtioiden kauppakomitean sihteeri laatii kohtuullisessa ajassa, kuitenkin vähintään 60 päivää ennen kutakin kokousta kokouksen järjestävän osapuolen ehdotuksen perusteella alustavan esityslistan, johon sisältyy vähintään 14 kalenteripäivän mittainen määräaika, johon mennessä toisen osapuolen on esitettävä huomautuksensa.

               2.EU:n ja Tyynenmeren valtioiden kauppakomitea hyväksyy esityslistan kunkin kokouksen alussa. Osapuolten yhteisellä päätöksellä esityslistalle voidaan ottaa asioita, joita ei ole sisällytetty alustavaan esityslistaan.

               9 artikla

               Asiantuntijoiden kutsuminen

               EU:n ja Tyynenmeren valtioiden kauppakomitean puheenjohtajat voivat yhteisestä sopimuksesta kutsua asiantuntijoita (eli muita kuin valtion virkamiehiä) kauppakomitean kokouksiin antamaan tietoja erityisistä aiheista, mutta asiantuntijat voivat osallistua ainoastaan kokouksen niihin osiin, joissa tällaisia erityisiä aiheita käsitellään.

               10 artikla

               Pöytäkirjat

               1.Kokousta isännöivän osapuolen sihteeri laatii kustakin kokouksesta pöytäkirjaluonnoksen 30 kalenteripäivän kuluessa kokouksen päättymisestä, jolleivat puheenjohtajat toisin päätä. Pöytäkirjaluonnos toimitetaan kommentoitavaksi toisen osapuolen sihteerille.

               2.Jos tätä työjärjestystä sovelletaan alakomiteoiden kokouksiin, alakomitean kokouksen pöytäkirja asetetaan saataville kauppakomitean myöhempiä kokouksia varten.

               3.Pöytäkirja sisältää yleensä tiivistelmän kustakin esityslistalla olevasta asiasta, ja tarvittaessa siinä yksilöidään

               (a)
                     EU:n ja Tyynenmeren valtioiden kauppakomitealle toimitetut asiakirjat;

               (b)
                     lausumat, jotka EU:n ja Tyynenmeren valtioiden kauppakomitean kokoukseen osallistuva valtuuskuntien jäsen on pyytänyt kirjattaviksi pöytäkirjaan; ja

               (c)
                     eri asiakohdissa tehdyt päätökset, annetut suositukset, sovitut kannat ja tehdyt päätelmät.

               4.Pöytäkirjaan on sisällytettävä luettelo kaikista päätöksistä, jotka EU:n ja Tyynenmeren kauppakomitea on tehnyt kirjallisella menettelyllä 11 artiklan 2 kohdan mukaisesti komitean edellisen kokouksen jälkeen.

               5.Pöytäkirjan liitteeseen on sisällytettävä luettelo EU:n ja Tyynenmeren valtioiden kauppakomitean kokouksen osanottajista.

               6.Sihteeri muokkaa pöytäkirjaluonnosta saatujen huomautusten perusteella, ja osapuolet hyväksyvät tarkistetun pöytäkirjaluonnoksen 60 päivän kuluessa kokouspäivästä tai muun puheenjohtajien sopiman määräajan sisällä. Kun pöytäkirja on hyväksytty, sihteeri allekirjoittaa kaksi alkuperäiskappaletta, ja kumpikin osapuoli saa yhden alkuperäiskappaleen.

               7.EU:n ja Tyynenmeren valtioiden kauppakomitean sihteeri valmistelee myös yhteiset päätelmät ja julkilausumat, jotka osapuolten on määrä hyväksyä kokouksen lopussa.

               11 artikla

               Päätökset ja suositukset

               1.EU:n ja Tyynenmeren valtioiden kauppakomitea voi tehdä päätöksiä ja antaa suosituksia kaikista asioista, joista sopimuksessa niin määrätään. Kauppakomitea tekee päätöksiä ja antaa suosituksia yhteisymmärryksessä.

               2.Kokousten välisenä aikana kauppakomitea voi puheenjohtajien niin sopiessa tehdä päätöksiä ja antaa suosituksia kirjallista menettelyä noudattaen. Tätä varten puheenjohtaja esittää ehdotetun päätöksen tai suosituksen tekstin kirjallisesti toiselle puheenjohtajalle. Toisen osapuolen on kahden kuukauden kuluessa tai ehdotuksen tehneen puheenjohtajan ehdotuksessa mahdollisesti määrittelemän pidemmän määräajan sisällä ilmaistava hyväksyvänsä ehdotetun päätöksen tai suosituksen. Jos toinen osapuoli ei ilmaise suostumustaan, ehdotetusta päätöksestä tai suosituksesta keskustellaan ja se voidaan hyväksyä kauppakomitean seuraavassa kokouksessa. Päätös- tai suositusluonnokset katsotaan hyväksytyiksi, kun toinen osapuoli on ilmaissut suostumuksensa, ja ne merkitään komitean seuraavan kokouksen pöytäkirjaan 10 artiklan 4 kohdan mukaisesti.

               3.Jos kauppakomitealle on annettu sopimuksen nojalla valtuudet tehdä päätöksiä tai antaa suosituksia, ne otsikoidaan vastaavasti ’päätöksiksi’ tai ’suosituksiksi’. EU:n ja Tyynenmeren valtioiden kauppakomitean sihteeristö antaa kaikille päätöksille ja suosituksille juoksevan järjestysnumeron, ilmoittaa niiden teko- tai antamispäivän ja antaa niistä aihekuvauksen. Kussakin päätöksessä ja suosituksessa ilmoitetaan sen voimaantulopäivä.

               4.Puheenjohtajat todentavat oikeiksi EU:n ja Tyynenmeren valtioiden kauppakomitean tekemät päätökset ja suositukset.

               5.Euroopan unioni ja Tyynenmeren valtiot saavat jokaisesta päätöksestä ja suosituksesta yhden alkuperäiskappaleen ja todistusvoimaisen toisinnon.

               12 artikla

               Avoimuus

               1.Osapuolet voivat päättää järjestää kokoukset julkisesti.

               2.Kukin osapuoli päättää kauppakomitean päätösten ja suositusten julkaisemisesta omassa virallisessa lehdessään.

               3.Kaikkia jommankumman osapuolen toimittamia asiakirjoja olisi pidettävä luottamuksellisina, jollei kyseinen osapuoli toisin päätä.

               4.Komitean kokousten alustavat esityslistat julkistetaan ennen kokouksia. Yhteiset päätelmät ja julkilausumat julkistetaan sen jälkeen, kun ne on hyväksytty 10 artiklan mukaisesti.

               5.Edellä 2–4 kohdassa mainitut asiakirjat on julkaistava kunkin osapuolen sovellettavien tietosuojasääntöjen mukaisesti.

               13 artikla

               Kielet

               1.EU:n ja Tyynenmeren valtioiden kauppakomitean työkieli on englanti.

               2.EU:n ja Tyynenmeren valtioiden kauppakomitea hyväksyy sopimuksen muuttamista tai tulkintaa koskevat päätökset ja suositukset sopimuksen todistusvoimaisten asiakirjojen kielillä. Kaikki muut EU:n ja Tyynenmeren valtioiden kauppakomitean päätökset ja suositukset, myös se, jolla tämä työjärjestys hyväksytään, hyväksytään 1 kohdassa tarkoitetulla työkielellä.

               3.Kumpikin osapuoli vastaa päätösten, suositusten ja muiden asiakirjojen kääntämisestä omalle viralliselle kielelleen tai omille virallisille kielilleen, jos tätä edellytetään tämän artiklan nojalla, ja kyseinen osapuoli vastaa käännöksistä aiheutuneista kustannuksista.

               14 artikla

               Kulut

               1.Osapuolet vastaavat niille EU:n ja Tyynenmeren valtioiden kauppakomitean kokouksiin osallistumisesta aiheutuvista kuluista, erityisesti henkilöstö-, matka- ja oleskelukuluista sekä video- ja teleneuvottelukuluista ja posti- ja televiestintäkuluista.

               2.Kokouksen järjestävä osapuoli vastaa kokousjärjestelyihin liittyvistä kuluista ja asiakirjojen kopiointikuluista.

               3.Kokouksen järjestävä osapuoli vastaa kauppakomitean kokouksissa työkielelle ja työkieleltä tapahtuvan tulkkauksen kuluista.

               15 artikla

               Erityiskomiteat ja -elimet

               1.Erityiskomiteat ja -elimet perustetaan ja niitä valvotaan sopimuksen 68 artiklan 4 kohdan a alakohdan mukaisesti, ja niiden tehtävänä on käsitellä kaikkia EU:n ja Tyynenmeren valtioiden kauppakomitean niille siirtämiä asioita.

               2.Erityiskomiteoiden ja muiden sopimuksen nojalla perustettujen elinten nimeämät yhteyspisteet ilmoitetaan kirjallisesti EU:n ja Tyynenmeren valtioiden kauppakomitealle. Kaikki sopimuksen täytäntöönpanoa koskeva asiaankuuluva kirjeenvaihto, asiakirjat ja muu viestintä kunkin erityiskomitean yhteyspisteiden välillä lähetetään samanaikaisesti EU:n ja Tyynenmeren valtioiden kauppakomitean sihteeristölle.

               3.Erityiskomiteat ja -elimet raportoivat EU:n ja Tyynenmeren valtioiden kauppakomitealle kunkin kokouksensa tuloksista, päätöksistä tai suosituksista ja päätelmistä.

               4.Tätä työjärjestystä sovelletaan soveltuvin osin sopimuksella perustettuihin erityiskomiteoihin ja muihin elimiin, jollei kukin erityiskomitea tai -elin toisin päätä sopimuksen määräysten mukaisesti.

               16 artikla

               Työjärjestyksen muuttaminen

               Tätä työjärjestystä voidaan muuttaa kirjallisesti EU:n ja Tyynenmeren valtioiden kauppakomitean päätöksellä 11 artiklan mukaisesti.

                     (1)

                        Neuvoston päätös 2009/729/EY, tehty 13 päivänä heinäkuuta 2009, Euroopan yhteisön ja Tyynenmeren valtioiden välisen väliaikaisen kumppanuussopimuksen allekirjoittamisesta ja väliaikaisesta soveltamisesta (EUVL L 272, 16.10.2009, s. 1).


               EUROOPAN KOMISSIO
            Bryssel 14.7.2021
            COM(2021) 567 final
            2021/0204(COD)
            Ehdotus
            EUROOPAN PARLAMENTIN JA NEUVOSTON PÄÄTÖS
            direktiivin 2003/87/EY muuttamisesta siltä osin kuin on kyse päästöhyvitysmäärän ilmoittamisesta unioniin sijoittautuneille ilma-alusten käyttäjille maailmanlaajuisen markkinaperusteisen toimenpiteen osalta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Tällä ehdotuksella muutetaan Euroopan unionin päästökauppajärjestelmään sisältyviä ilmailua koskevia sääntöjä, jotta voidaan panna täytäntöön jäsenvaltioiden velvoite antaa EU:hun sijoittautuneille lentoyhtiöille Kansainvälisen siviili-ilmailujärjestön (ICAO) kansainvälisen lentoliikenteen päästöhyvitysjärjestelmän (CORSIA) mukainen ilmoitus vuoden 2021 hyvityksistä.

               Tavoitteena on panna kyseinen ilmoitus täytäntöön siten, että minimoidaan kansallisten viranomaisten ja lentoyhtiöiden hallinnollinen rasite ja taataan jäsenvaltioihin sijoittautuneiden lentoyhtiöiden CORSIA-järjestelmän hyvityksiä koskeva oikeusvarmuus.

               ICAOn CORSIA-järjestelmä on hyvitysmekanismi, jossa maiden on velvoitettava niihin sijoittautuneet lentoyhtiöt kompensoimaan kansainvälisillä hyvityksillä hiilidioksidipäästöt, jotka ylittävät tietyn perustason. Covid-19-pandemian vuoksi ICAOn neuvosto päätti kesäkuussa 2020, että vuosina 2021–2023 perustasona olisi käytettävä vuoden 2019 päästöjä vuosien 2019–2020 keskimääräisten päästöjen sijaan.
                  1
                CORSIAn uudelleentarkastelussa vuonna 2022 tarkastellaan covid-19-pandemian erilaisia vaikutuksia CORSIAan.

               Unioni aikoo panna CORSIA-järjestelmän täytäntöön ottaen kuitenkin huomioon vuonna 2018 ilmoitetut eroavuudet
                  2
                ja tavan, jolla Euroopan parlamentti ja neuvosto muuttavat unionin lainsäädäntöä. Sen vuoksi EU:hun sijoittautuneiden lentoyhtiöiden olisi tarvittaessa palautettava hyvityksiä vuoden 2021 päästöjen osalta, jotta toimitaan CORSIA-järjestelmän mukaisesti. CORSIA-standardien ja suositeltujen käytäntöjen mukaisesti EU:n jäsenvaltioiden olisi laskettava päästöhyvitysmäärä vuodelta 2021 ja ilmoitettava se lentoyhtiöille viimeistään 30. marraskuuta 2022. Sen jälkeen kyseisten lentoyhtiöiden olisi mitätöitävä vastaava määrä hyvityksiä 31. tammikuuta 2025 mennessä.

               Covid-19-pandemian seurauksena ilmailun päästöt vähenivät 64 prosenttia vuonna 2020 vuoteen 2019 verrattuna
                  3
               . Euroopan lennonvarmistusjärjestö (Eurocontrol) julkaisi marraskuussa 2020 ennusteensa Euroopan ilmailualan elpymisestä vuosina 2020–2024
                  4
               . Ennusteessa kuvataan covid-19-pandemian vaikutusta lentoliikenteeseen. Ennusteen mukaan vuoden 2019 tasoja ei saavutettaisi edes optimistisimmissa skenaarioissa ennen vuotta 2024, kun taas pahimmassa mahdollisessa skenaariossa ennakoidaan tällaista elpymistä vuoteen 2029 mennessä.

               Vaikka arvioissa ei ennakoida varsinaisia CORSIA-hyvitysvaatimuksia kaudella 2021–2023, jäsenvaltioilla olisi kuitenkin oltava unionin lainsäädännössä oikeudellinen velvoite ilmoittaa EU:hun sijoittautuneille lentoyhtiöille päästöhyvitysmäärät viimeistään 30. marraskuuta 2022 vuoden 2021 päästöjen osalta. Edellä esitetyn vuotta 2020 ja vuoden 2021 alkupuoliskoa koskevan tosiasioihin perustuvan näytön perusteella vuoden 2021 osalta tosiasiallisten CORSIA-hyvitysvaatimusten toteutumisen todennäköisyys on hyvin pieni, ja se on hyvin pieni myös vuoden 2022 osalta. Sen vuoksi tässä ehdotuksessa esitetään, että kun vuonna 2021 selviää lisähyvitysten määrä (todennäköisimmin nolla), jäsenvaltioiden on ilmoitettava asiasta lentoyhtiöille vuoden 2022 aikana. Neuvoston ja Euroopan parlamentin olisi hyväksyttävä tämä ehdotus heti, kun vuoden 2021 päästötiedot ovat tiedossa eli 1. tammikuuta 2022 jälkeen.

               Samaa lähestymistapaa sovelletaan myöhempiin vuosiin siinä tapauksessa, ettei asiaan liittyviä 55-valmiuspaketin (”Fit for 55”) ehdotuksia ole vielä hyväksytty.

               EU:hun sijoittautuneiden lentoyhtiöiden päästökauppajärjestelmään liittyvät velvoitteet pysyvät voimassa kuten direktiivin 2003/87/EY mukaisessa unionin lainsäädännössä säädetään. Näihin velvoitteisiin kuuluu velvoite tarkkailla päästöjä ja raportoida niistä, mukaan lukien päästöt, jotka liittyvät ETA:n ja kolmansien maiden välisiin lentoihin.

               •Yhdenmukaisuus muiden alaa koskevien politiikkojen säännösten kanssa

               Päästökauppajärjestelmän ilmailua koskevien sääntöjen tarkistaminen on olennainen osa EU:n 55-valmiuspakettia. Tarkistus sisältää CORSIA-järjestelmän täytäntöönpanon EU:n päästökauppadirektiivillä.

                  Tämä ehdotus on ainoa CORSIAan liittyvä muutos, joka olisi tehtävä 30. marraskuuta 2022 mennessä, jotta lisähyvityksiä koskeva ilmoitus voidaan tehdä kyseiseen päivämäärään mennessä.

                  Muita CORSIA-järjestelmän täytäntöönpanoon liittyviä muutoksia ovat säännökset kansainvälisten hyvitysten käytöstä ETA:n ulkopuolisilla lennoilla, palautusvelvoitteista ETA:n ulkopuolisten lentojen osalta, EU:n ulkopuolisten lentoyhtiöiden kohtelusta Euroopan ulkopuolisten lentojen osalta, EU:hun sijoittautuneiden lentoyhtiöiden kohtelusta niiden reittien osalta, joilla CORSIA-järjestelmää ei sovelleta samalla tavalla, ja direktiivin soveltamisesta EU:n lentoyhtiöiden sellaisiin lentoihin, jotka tehdään kahden kolmannen maan välillä. Nämä muut CORSIA-järjestelmän täytäntöönpanoon liittyvät muutokset sisältyvät laajempaan direktiiviehdotukseen direktiivin 2003/87/EY muuttamiseksi siltä osin kuin on kyse ilmailun panoksesta unionin koko talouden laajuiseen päästövähennystavoitteeseen ja maailmanlaajuisen markkinaperusteisen toimenpiteen asianmukaisesta täytäntöönpanosta.

               •Yhdenmukaisuus unionin muiden politiikkojen kanssa

                  Tästä hyvin spesifisestä ehdotuksesta ei aiheudu ongelmia, jotka liittyisivät yhdenmukaisuuteen unionin muiden politiikkojen kanssa.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Tämän ehdotuksen oikeusperustana on SEUT-sopimuksen 192 artikla. SEUT-sopimuksen 191 artiklan ja 192 artiklan 1 kohdan mukaisesti Euroopan unioni edistää muun muassa seuraavien tavoitteiden saavuttamista: ympäristön laadun säilyttäminen, suojelu ja parantaminen; sellaisten toimenpiteiden edistäminen kansainvälisellä tasolla, joilla puututaan alueellisiin tai maailmanlaajuisiin ympäristöongelmiin, ja erityisesti ilmastonmuutoksen torjuminen.

               •Toissijaisuusperiaate (jaetun toimivallan osalta)

               Ilmastonmuutos on rajat ylittävä ongelma, ja EU:n toimilla voidaan tehokkaasti täydentää ja vahvistaa alueellisia, kansallisia ja paikallisia toimia. Ilmastotoimien koordinointi olisi toteutettava Euroopan tasolla, ja tehokkaita toimia olisi mahdollisuuksien mukaan helpotettava maailmanlaajuisesti. EU:n toimet ovat perusteltuja Euroopan unionista tehdyn sopimuksen 5 artiklassa vahvistetun toissijaisuusperiaatteen nojalla. Euroopan unioni on vuodesta 1992 alkaen pyrkinyt kehittämään yhteisiä ratkaisuja ja edistämään maailmanlaajuisia toimia ilmastonmuutoksen torjumiseksi. EU:n tason toimet ovat ennen kaikkea kustannustehokas tapa saavuttaa vuodeksi 2030 asetetut ja pidemmän aikavälin päästövähennystavoitteet ja samalla varmistaa oikeudenmukaisuus ja ympäristötavoitteiden toteutuminen. SEUT-sopimuksen 191–193 artiklassa vahvistetaan ja määritetään EU:n toimivalta ilmastonmuutoksen alalla.

               •Suhteellisuusperiaate

               Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen asetettujen tavoitteiden saavuttamiseksi; tavoitteina on panna EU:n kasvihuonekaasupäästöjen vähentämistavoite täytäntöön kustannustehokkaalla tavalla ja varmistaa samalla oikeudenmukaisuus ja ympäristötavoitteiden tinkimättömyys.

               •Toimintatavan valinta

                  Parlamentin ja neuvoston tavallisessa lainsäätämisjärjestyksessä
                     5
                   tekemää päätöstä pidetään asianmukaisena välineenä päästökauppadirektiivin muuttamiseksi, koska jäsenvaltioiden on toteutettava tarvittavat toimet. Toimintatapa noudattaa aiempaa kolmea päästökauppajärjestelmään liittyvää päätöstä (ns. tallettamispäätös
                     6
                  , markkinavakausvarantopäätös
                     7
                   ja päästökauppajärjestelmän ensimmäinen ”stop the clock” -päätös
                     8
                  ).

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

               Näihin ehdotuksiin ei liity jälkiarviointia eikä toimivuustarkastusta, koska voimassa olevan lainsäädännön täytäntöönpano on alkuvaiheessa eikä tietoja ole sen vuoksi juurikaan saatavilla.

               •Sidosryhmien kuuleminen

                  Sidosryhmiä kuultiin mahdollisista toimintavaihtoehdoista CORSIA-järjestelmän toteuttamiseksi EU:n päästökauppajärjestelmän kautta. Ilmailualan päästökauppajärjestelmän päivitettyjä sääntöjä koskeva alustava vaikutustenarviointi julkaistiin 3. heinäkuuta 2020. Palautejakso kesti 28. elokuuta 2020 saakka, ja avoin julkinen kuuleminen toteutettiin verkkokyselyn kautta 1. lokakuuta 2020 ja 14. tammikuuta 2021 välisenä aikana. Sidosryhmien kuulemisten tulokset esitetään tiivistetysti vaikutustenarvioinnissa, joka liittyy direktiiviehdotukseen direktiivin 2003/87/EY muuttamiseksi siltä osin kuin on kyse ilmailun panoksesta unionin koko talouden laajuiseen päästövähennystavoitteeseen ja maailmanlaajuisen markkinaperusteisen toimenpiteen asianmukaisesta täytäntöönpanosta
                     9
                  .

               •Vaikutustenarviointi

                  Tämän ehdotuksen kohteena on jäsenvaltioiden ilmoitus päästöhyvitysmäärästä, eikä sillä ole ympäristö- tai taloudellisia vaikutuksia nykytilanteeseen verrattuna.

                  Vaihtoehtoja CORSIA-järjestelmän toteuttamiseksi ja ilmailun huutokauppaa arvioidaan vaikutustenarvioinnissa, joka liittyy direktiiviehdotukseen direktiivin 2003/87/EY muuttamiseksi siltä osin kuin on kyse ilmailun panoksesta unionin koko talouden laajuiseen päästövähennystavoitteeseen ja maailmanlaajuisen markkinaperusteisen toimenpiteen asianmukaisesta täytäntöönpanosta
                     10
                  .

               •Perusoikeudet

               Tässä ehdotuksessa kunnioitetaan perusoikeuksia ja otetaan huomioon erityisesti Euroopan unionin perusoikeuskirjassa tunnustetut periaatteet. Sillä edistetään nimenomaisesti tavoitetta ympäristönsuojelun korkeasta tasosta kestävän kehityksen periaatteen mukaisesti Euroopan unionin perusoikeuskirjan
                  11
                37 artiklassa määrätyllä tavalla.

               4.TALOUSARVIOVAIKUTUKSET

                  Tällä ehdotuksella ei ole talousarviovaikutuksia.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Kansalliset viranomaiset ja ilma-aluksen käyttäjät voivat käyttää olemassa olevaa infrastruktuuria ilma-aluksen käyttäjien päästöjen tarkkailuun ja raportointiin. Koska tapahtumia ei ole suunnitteilla, rekisterijärjestelyjä ei tarvita.

               •Ehdotukseen sisältyvien säännösten yksityiskohtaiset selitykset

                  Direktiivin 2003/87/EY 12 artiklaan lisätään uusi kohta, jossa asetetaan jäsenvaltioiden kansallisille viranomaisille oikeudellinen velvoite ilmoittaa lisähyvityksistä [jotka ovat todennäköisimmin nolla] EU:hun sijoittautuneille ilma-alusten käyttäjille niiden vuoden 2021 päästöjen osalta.

                  Ilma-alusten käyttäjät, joille on ilmoitettava, ovat komission delegoidun asetuksen (EU) 2019/1603 1 artiklassa tarkoitetut ilma-alusten käyttäjät, ja tarkoituksena on panna CORSIA asianmukaisesti täytäntöön päästöjen tarkkailun ja raportoinnin osalta.

               2021/0204 (COD)

               Ehdotus

               EUROOPAN PARLAMENTIN JA NEUVOSTON PÄÄTÖS

               direktiivin 2003/87/EY muuttamisesta siltä osin kuin on kyse päästöhyvitysmäärän ilmoittamisesta unioniin sijoittautuneille ilma-alusten käyttäjille maailmanlaajuisen markkinaperusteisen toimenpiteen osalta

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan,

               ottavat huomioon Euroopan komission ehdotuksen,

               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

               ottavat huomioon Euroopan talous- ja sosiaalikomitean lausunnon
                  12
               ,

               ottavat huomioon alueiden komitean lausunnon
                  13
               ,

               noudattavat tavallista lainsäätämisjärjestystä,

               sekä katsovat seuraavaa:

               (1)Kansainvälisen siviili-ilmailujärjestön (ICAO) kansainvälisen lentoliikenteen päästöhyvitysjärjestelmä (CORSIA) on ollut käytössä vuodesta 2019 päästöjen tarkkailussa, raportoinnissa ja todentamisessa, ja sen on tarkoitus olla maailmanlaajuisesti sovellettava markkinaperusteinen toimenpide, jolla pyritään kompensoimaan vahvistetun päästötason yläpuolelle jääviä kansainvälisen ilmailun hiilidioksidipäästöjä tietyillä päästöhyvityksillä 1 päivästä tammikuuta 2021 alkaen.

               (2)Unioni aikoo panna CORSIA-järjestelmän täytäntöön ottaen kuitenkin huomioon EU:n lainsäädännön ja CORSIA-järjestelmän väliset eroavuudet, joista on ilmoitettu ICAOlle neuvoston päätöksen (EU) 2018/2027
                  14
                mukaisesti, sekä tavan, jolla Euroopan parlamentti ja neuvosto muuttavat unionin lainsäädäntöä.

               (3)Komission delegoitu asetus (EU) 2019/1603
                  15
               annettiin ilmailun päästöjen tarkkailua, raportointia ja todentamista koskevien CORSIA-sääntöjen täytäntöönpanemiseksi asianmukaisesti. Kansainvälisen lentoliikenteen päästöhyvitysjärjestelmää (CORSIA) koskevissa kansainvälisissä standardeissa ja suositelluissa menettelytavoissa
                  16
                tarkoitettu päästöhyvitysmäärä lasketaan mainitun asetuksen mukaisesti todennettujen hiilidioksidipäästöjen perusteella.

               (4)Koska ilmailun päästöt vähenivät huomattavasti vuonna 2020 covid-19-pandemian seurauksena, ICAO:n neuvosto päätti 220. istunnossaan kesäkuussa 2020, että vertailukohtana laskettaessa vuoden 2019 päästöjä olisi käytettävä ilma-alusten käyttäjiltä edellytettävää päästöhyvitysmäärää vuosien 2021–2023 osalta.

               (5)Ilmailun päästöt eivät vuonna 2021 hyvin todennäköisesti ylitä vuoden 2019 yhteenlaskettuja tasojaan. Sen vuoksi ilma-alusten käyttäjien lisähyvitysmäärän odotetaan olevan nolla vuonna 2021.

               (6)Jäsenvaltioiden olisi pantava CORSIA täytäntöön ilmoittamalla kyseisiin jäsenvaltioihin sijoittautuneille ilma-alusten käyttäjille niiden vuotta 2021 koskevasta päästöhyvitysmäärästä viimeistään 30 päivänä marraskuuta 2022.

               (7)Jäsenvaltiot eivät voi riittävällä tavalla saavuttaa tämän päätöksen tavoitteita, vaan ne voidaan sen laajuuden ja vaikutusten vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen näiden tavoitteiden saavuttamiseksi.

               (8)Varmuuden saamiseksi päästöhyvitysmäärän tasosta vuoden 2021 osalta, tämä päätös olisi hyväksyttävä 1 päivän tammikuuta 2022 jälkeen, jolloin vuoden 2021 kokonaispäästöjen taso on tiedossa.

               (9)On tärkeää varmistaa kansallisille viranomaisille ja ilma-alusten käyttäjille oikeusvarmuus vuoden 2021 CORSIA-päästöhyvitysmäärästä mahdollisimman pian vuoden 2022 aikana. Tämän päätöksen olisi näin ollen tultava voimaan viipymättä.

               (10)Sen vuoksi direktiiviä 2003/87/EY olisi muutettava,

               OVAT HYVÄKSYNEET TÄMÄN PÄÄTÖKSEN:

               1 artikla

               Lisätään direktiivin 2003/87/EY 12 artiklaan 6 kohta seuraavasti:

               ”6. Jäsenvaltioiden on ilmoitettava ilma-alusten käyttäjille 30 päivään marraskuuta 2022 mennessä, että niiden kansainvälisen lentoliikenteen päästöhyvitysjärjestelmää (CORSIA) koskevissa kansainvälisissä standardeissa ja suositelluissa menettelytavoissa tarkoitettu päästöhyvitysmäärä on vuoden 2021 osalta [nolla]. Jäsenvaltioiden on ilmoitettava asiasta seuraavat edellytykset täyttäville ilma-alusten käyttäjille:

               a) ilma-aluksen käyttäjällä on jonkin jäsenvaltion myöntämä lentotoimintalupa tai se on rekisteröity jossakin jäsenvaltiossa, mukaan lukien jäsenvaltion syrjäisimmät alueet sekä sille kuuluvat merentakaiset alueet;

               b) niiden vuosittaiset hiilidioksidipäästöt 1 päivästä tammikuuta 2019 alkaen ovat yli 10 000 tonnia ilma-aluksista, joiden suurin sallittu lentoonlähtömassa on yli 5 700 kg ja joilla suoritetaan liitteen I soveltamisalaan kuuluvia lentoja, lukuun ottamatta niitä, joiden lähtö- ja saapumispaikka on samassa jäsenvaltiossa (saman jäsenvaltion syrjäisimmät alueet mukaan luettuina).

               Edellä olevaa b alakohtaa sovellettaessa ei oteta huomioon seuraavantyyppisistä lennoista aiheutuvia päästöjä:

                  i) valtion tarkoituksiin suoritetut lennot;

                  ii) humanitaariset avustuslennot;

               iii) lääkintälennot;

               iv) sotilaslennot;

               v) palonsammutuslennot.

               2 artikla

               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                  https://www.icao.int/environmental-protection/CORSIA/Pages/CORSIA-and-Covid-19.aspx

                     (2)

                        Neuvoston päätös (EU) 2018/2027, annettu 29 päivänä marraskuuta 2018, kansainvälisessä siviili-ilmailujärjestössä Euroopan unionin puolesta otettavasta kannasta ensimmäiseen painokseen ympäristönsuojelua koskevista kansainvälisistä standardeista ja suositelluista menettelytavoista – kansainvälisen lentoliikenteen päästöhyvitysjärjestelmä (CORSIA) (EUVL L 325, 20.12.2018, s. 25).

                     (3)

                  https://ec.europa.eu/clima/news/emissions-trading-greenhouse-gas-emissions-reduced-2020_en

                     (4)

                  https://www.eurocontrol.int/publication/eurocontrol-five-year-forecast-2020-2024

                     (5)

                        Toisin kuin SEUT-sopimuksen 218 artiklan 9 kohdan nojalla ainoastaan kansainvälisissä elimissä esitettyjä kantoja koskevat säädökset, jotka antaa neuvosto, esimerkiksi neuvoston päätös, joka koskee eroavuuksien ilmoittamista ICAOlle.

                     (6)

                        Päätös N:o 1359/2013/EU direktiivin 2003/87/EY muuttamisesta kasvihuonekaasujen päästöoikeuksien huutokauppojen ajoitusta koskevien säännösten selventämiseksi (EUVL L 343, 19.12.2013, s. 1).

                     (7)

                        Päätös (EU) 2015/1814 markkinavakausvarannon perustamisesta unionin kasvihuonekaasupäästöjen kauppajärjestelmään, sen toiminnasta sekä direktiivin 2003/87/EY muuttamisesta (EUVL L 264, 9.10.2015, p. 1–5).

                     (8)

                        Päätös 377/2013/EU poikkeamisesta tilapäisesti kasvihuonekaasujen päästöoikeuksien kaupan järjestelmän toteuttamisesta yhteisössä annetusta direktiivistä 2003/87/EY (EYVL L 113, 25.4.2013, p. 1–4).

                     (9)

                        SWD [viite lisättävä]

                     (10)

                        SWD [viite lisättävä]

                     (11)

                        EUVL C 326, 26.10.2012, s. 391.

                     (12)

                        EUVL C […], […], s. […].

                     (13)

                        EUVL C […], […], s. […].

                     (14)

                        Neuvoston päätös (EU) 2018/2027, annettu 29 päivänä marraskuuta 2018, kansainvälisessä siviili-ilmailujärjestössä Euroopan unionin puolesta otettavasta kannasta ensimmäiseen painokseen ympäristönsuojelua koskevista kansainvälisistä standardeista ja suositelluista menettelytavoista – kansainvälisen lentoliikenteen päästöhyvitysjärjestelmä (CORSIA) (EUVL L 325, 20.12.2018, s. 25).

                     (15)

                        Komission delegoitu asetus (EU) 2019/1603, annettu 18 päivänä heinäkuuta 2019, Euroopan parlamentin ja neuvoston direktiivin 2003/87/EY täydentämisestä siltä osin kuin on kyse Kansainvälisen siviili-ilmailujärjestön ilmailun päästöjen tarkkailua, raportointia ja todentamista varten hyväksymistä toimenpiteistä maailmanlaajuisen markkinaperusteisen järjestelmän täytäntöön panemiseksi (EUVL L 250, 30.9.2019, s. 10).

                     (16)

                        Ympäristönsuojelua koskevien kansainvälisten standardien ja suositeltujen menettelytapojen ensimmäinen painos – kansainvälisen lentoliikenteen päästöhyvitysjärjestelmä (Chicagon yleissopimuksen liite 16, nide IV).